open-index/open-wikipedia-markdown huggingface dataset:
Vesanoja

**Vesanoja** on kylä Somerniemellä Somerolla.  Kylän väkiluku vuonna 2011 oli 38, mikä teki siitä Someron kylistä väkiluvultaan 37. suurimman ja entisen Somerniemen kylistä yhdeksänneksi suurimman yhdessä Härjänojan kanssa. Vesanoja sijaitsee Someron ja Somerniemen suurimman järven Painion rannalla, ja sen naapurikyliä ovat Keltiäinen idässä, Palikainen lännessä ja Salkola pohjoisessa.

Kylässä ei ole omaa koulua vaan Vesanoja on yhdessä Keltiäisten, Härjänlahden ja Härjänojan kylien kanssa aiemmin kuulunut Keltiästen koulupiiriin, ja keltiäisten koulun lakattua vuonna 1991 koulua on käyty Oinasjärvellä. Keltiäisissä on myös lähin kauppa, ainoa Someron vielä jäljellä olevista kyläkaupoista.

Kylän luonnonympäristöä hallitsee Someron ja Paimionjoen vesistön suurin järvi, savipohjainen Painio. Muita järviä ovat kylän pohjoisosien metsäjärvet Vesajärvi, Särkjärvi ja Siikjärvi, jotka kaikki sijaitsevat osaksi Vesanojan, osaksi Keltiäisten kylien alueella. Vesajärvi laskee Painioon kylälle nimensä antanutta Vesanojaa pitkin, Siikjärvi ja Särkjärvi Palikaisten kylän puolella olevaa ojaa pitkin.

Isossajaossa kylä on kuulunut samaan jakokuntaan viereisen Keltiäisten kylän kanssa. Kylän kaksi kantataloa ovat olleet Visa ja Kettu, joista ovat vielä olemassa Visan osatalo Erkkala ja Ketun osatalo Takala. Taloista Takala sijaitsee kylän vanhalla tontilla ja muodostaa sekä maisemallisesti että kulttuurihistoriallisesti erittäin arvokkaan kokonaisuuden.

Tunnettuihin Vesanojalaisiin kuuluu somerolaisessa kertomusperinteessä esiintyvä Visan tietäjä, jonka kerrotaan muun muassa kävelleen vettä pitkin Painiojärven yli Somerniemen kirkkoon.

## Lähteet

## Aiheesta muualla
*
Visan tietäjä

**Visan tietäjä** on somerolaisessa kansanperinteessä esiintyvä tietäjä ja ennustaja Somerniemen Vesanojan kylästä. Hänen kerrotaan ennustaneen, että Somerolla taistellaan vielä niin kovin, että tukki kierii veressä Someron Joensuussa. Tietäjän kerrotaan kävelleen Vesanojalta Painiojärven poikki Somerniemen kirkkoon vettä pitkin kuivin jaloin ja kirkossa nähneen, miten piru kirjoittaa kirkossa nukkuvien nimiä veriseen hevosenvuotaan. Kun vuota tuli nimistä täyteen, piru venytti sitä hampaillaan saadakseen nimet mahtumaan, mutta ote kirposi ja piru löi päänsä seinään. Tällöin Visan tietäjältä pääsi nauru. Tämä ei kuitenkaan olisi kannattanut, sillä kun tietäjä palasi kirkosta järveä myöten kotiinsa, hänen jalkansa vajosivat veteen jo ensin nilkkaa, sitten polvea myöten.

## Lähteet
*
### Viitteet
Carlos Ruiz

**Carlos Ruiz** -nimisiä henkilöitä:

* Carlos Arruza (oik. Carlos Ruiz Camino), meksikolainen härkätaistelija
* Carlos David Ruiz, argentiinalainen jalkapalloilija
* Carlos Joaquín Ruiz, panamalainen baseballpelaaja
* José Carlos Ruiz, meksikolainen näyttelijä
* Carlos Humberto Ruiz Gutiérrez, guatemalalainen jalkapalloilija
* Carlos Ruiz Herrero, espanjalainen jalkapalloilija
* Carlos Ruiz Zafón, espanjalainen kirjailija.
Venue

**Venue** oli vuonna 1982 perustettu brittiläinen aikakauslehti, joka ilmestyy Bristolin ja Bathin alueilla. Sen perustivat toisessa bristolilaisessa lehdessä, Out Westissä, työskennelleet toimittajat. Alussa joka toinen viikko julkaistu Venue sai mainetta laadullaan ja paikallisia taiteilijoita koskevilla artikkeleillaan, ja se oli mukana Ashton Court Festivalin uudelleen käyttöönotossa. 

Kulttuuritoiminnan lisäksi Venue käsitteli muita paikallisia asioita, kuten terveyttä, politiikkaa ja ympäristöä. Lehdessä oli myös huumoria ja satiiria.

Vuonna 2000 Venue myytiin Bristol United Press -yritykselle, joka on nykyään Northcliffe Median omistuksessa. Myynti oli kiistelty aihe lukijoiden, mainostajien ja henkilökunnan keskuudessa, sillä esimerkiksi *[[Daily Mail]]* -lehden poliittinen ajattelutapa oli täysin päinvastainen kuin Venuen. Vuonna 2001 Venue alkoi ilmestyä viikoittain.

Lehti lakkautettiin keväällä 2012.

## Aiheesta muualla
*Venuen virallinen nettisivu
Bodum

**Bodum** on tanskalainen keittiötarvikkeita valmistava yritys. Yhtiön perusti vuonna 1944 Kööpenhaminassa Peter Bodum. Bodum tunnetaan vuonna 1974 esitellystä pressopannustaan, jota on myyty lähes 100 miljoonaa kappaletta. Yhtiön pääkonttori sijaitsee Sveitsin Triengenissä.

## Lähteet

## Aiheesta muualla
* Yhtiön omat sivut
Ihmisen perimä

**Ihmisen perimä** eli **genomi** tarkoittaa kaikkea ihmisen (*Homo sapiens*) DNA:han koodattua perintöainesta geenit mukaan lukien, joka on varastoitunut 23 kromosomipariin sekä mitokondrio DNA:han. 22 näistä kromosomipareista ovat autosomeja; 23. pari eli sukupuolikromosomit X ja Y määräävät ihmisen sukupuolen ja sukupuoliset ominaisuudet. Ihmisen yksinkertainen eli haploidinen kromosomisto käsittää hieman yli kolme miljardia (3&nbsp;x&nbsp;109) emäsparia ja noin 20&nbsp;000–25&nbsp;000 geeniä. Ihmisen perimän DNA-emäsjärjestys selvitettiin Human Genome Project -tutkimushankkeessa.

Vanhinta nykyihmisen perimää, jota tutkijat ovat onnistuneet lukemaan, on löytynyt Saksan Ranisista löytyneissä luunkappaleissa ja sen lisäksi kallossa, joka löytyi vuonna 1950 luolasta Tšekin Zlatý kůňissa. Perimä on 45 000 vuotta vanhaa.

## Tutkittuja alueita ja informaatiosisältö
* HLA-DR-alue (human leucocyte antigen complex) sijaitsee kuudennessa kromosomissa 6p21.3

Emäspareilla entropian aste vaihtelee 1.5 ja 1.9 bitin arvoalueella, paitsi  Y-kromosomilla arvo on alle 0,9 bittiä emäsparia kohti.

## Katso myös
*Karyotyyppi

## Lähteet

## Aiheesta muualla
Poem@home

**Poem@home** oli BOINC-alustalla toiminut hajautetun laskennan projekti. Projektia ylläpidettiin Karlsruhen yliopistossa. Projekti mallinsi proteiineja käyttäen Anfinsenin dogmaa. Projekti lopetettiin lokakuussa 2016 kun saatiin tarpeeksi talon sisäistä laskentatehoa.

## Aiheesta muualla
*poem@home unitedboincissa
*projektin kotisivut
David Baker

**David Baker** (s. 6. lokakuuta 1962) on yhdysvaltalainen biokemisti ja komputationaalinen biologi, joka kehittää uusia tapoja tutkia kolmiulotteisia proteiinin muotoja. Baker on biokemian professori. Hän on valmistunut Washingtonin yliopistosta, jossa hän johtaa yli 30-henkistä Bakerin laboratorioa. Bakerille myönnettiin vuoden 2024 Nobelin kemianpalkinto yhdessä Demis Hassabisin ja John Jumperin kanssa.

Bakerin laboratorio on kehittänyt Rosetta-algoritmin proteiinien rakenne-ennustukselle, jota käytetään hajautetun laskennan projektissa nimeltä Rosetta@home. Projekti tähtää sekä proteiinikompleksien että yksittäisten polypeptidiketjujen rakenteellisten mallien tuottamiseen. 

## Lähteet

## Aiheesta muualla
*University of Washington
Sahara (albumi)

**Sahara** on Anna Puun toinen studialbumi, joka julkaistiin 26. toukokuuta 2010. Albumia on myyty tuplaplatinalevyn verran, yli 40&nbsp;000 kappaletta.

Albumin ensimmäinen single "Riko minut" sai ensisoittonsa 16. huhtikuuta 2010 YleX:n aamussa. Kappaleesta julkaistiin myös musiikkivideo. Toinen single "Onnen viipaleet" julkaistiin kesäkuussa 2010. Albumilta julkaistiin vielä kolmas single, "Sinä olet minä".

## Kappaleet
#Riko minut - 2.54
# Anna ja merikarhu - 3.40
# Nopeimmat junat - 3.58
# Ennustaja - 2.55
# Vuoroin vieraissa - 4.01
# Ruusunen - 3.59
# Onnen viipaleet - 2.53
# Sahara - 4.26
# Sinä olet minä - 3.45
# Uskomaton juttu - 3.25

## Arvostelut
* Dome.fi: 
* Me Naiset: 
* Nyt.fi: 
* Rumba: 
* Soundi: 
* Stara: 

## Lähteet
Naknekjoki

**Naknekjoki** on 56 kilometriä pitkä joki Bristol Bay Boroughn aluehallintoyksikössä Yhdysvaltojen Alaskan osavaltiossa. Joki laskee Naknekjärvestä länteen kohti Kvichakinlahtea, joka sijaitsee Beringinmeren Bristolinlahden itäosassa. Sekä Naknekjoki, että -järvi ovat kuuluisia lohirikkaudestaan.

Naknekjoen yläjulksulla sijaitsee King Salmonin kylä ja lentokenttä. Yläjuoksu kuuluu Katmain kansallispuistoon. Joen suussa sijaitsevat Naknekin ja Etelä-Naknekin kylät.
Ašgabatin maanjäristys

**Ašgabatin maanjäristys** oli 5. lokakuuta 1948 tapahtunut maanjäristys Ašgabatissa Turkmenistanissa, joka silloin kuului Neuvostoliittoon. Se on yksi kaikkien aikojen tappavimmista maanjäristyksistä. Historioitsijat ovat yhtä mieltä siitä, että viranomaisten kielto uutisoida kuolonuhrien määrästä ja tuhoista haittasi pelastustöitä.

Episentrumi sijaitsi pienessä Gara-Gaudanin kylässä 25 kilometriä Ašgabatista lounaaseen. Tuhot ulottuivat Darreh Gazin alueelle Iraniin.

## Lähteet
Janne Suni

**Janne Suni**  on suomalainen taiteilijanimellä **Tempest** tunnettu chiptune-muusikko ja demoryhmä Fairlightin jäsen. Suni tunnetaan parhaiten kappalestaan *Acidjazzed Evening*, joka voitti vuonna 2000 demotapahtuma Assemblyssa oldskool-sävellysten sarjan. Vuonna 2005 hiphop-tuottaja Timbaland julkaisi Music Televisionille soittoääneksi tekemänsä kappaleen *Block Party*. Kappale on lähes identtinen Sunin Acidjazzed Eveningin kanssa. Seuraavana vuonna Timbaland tuotti Nelly Furtadon kappaleen *Do It*, joka pohjautui Block Party -soittoääneen. Suni ja Timbaland ovat päässeet asiassa sovintoon. Sovinnon sisältöä ei ole paljastettu. 

## Lähteet

## Aiheesta muualla
* Artistin omat sivut
Väinö Viipuri

**Väinö Ilmari Viipuri** (16. kesäkuuta 1903 Räisälä – 17. marraskuuta 1978 Helsinki) oli suomalainen kansakoulunopettaja ja kirjailija.

Viipuri valmistui kansakoulunopettajaksi Kajaanin seminaarista 1929.

## Teoksia
* *Kunnallisneuvos horjahtaa tieltä*: ajanvieteromaani. Tammi, 1945.
* *Kaikki sentään sujuu*: pienoisromaani. Helsinki: Valistus, 1948.

## Lähteet
* 
* Kajaanin kaupunginkirjasto: luettelo Kajaanin seminaarin kirjailijoista
Richard Bonneau

**Richard Bonneau** on yhdysvaltalainen laskennallisen biologian professori, joka kehittää metodeja tutkia eri asioiden biologisia mekanismeja ja menetelmiä löytää proteiinien kolmiulotteisia malleja. 

Bonneau teki maisterintutkinnon biokemiasta Floridan yliopistossa ja väitteli tohtoriksi Washingtonin yliopistossa vuonna 2001. Bonneau on biologian ja tietojenkäsittelyn professori  New Yorkin yliopistossa.

Bonneau työskentelee myös David Bakerin laboratoriossa Washingtonissa. Washingtonissa hänellä on merkittävä osuus Rosetta-nimisen proteiinien kolmiulotteiseen mallintamiseen pyrkivän ohjelman kehittämisessä. Bonneau on naimisissa ja hän asuu Greenwich Villagessa.

## Katso myös
*Human Proteome Folding Project
*Rosetta@home
*World Community Grid

## Lähteet
Kauko Tervamäki

**Kauko Rudolf Tervamäki** (6. maaliskuuta 1917 Rautalampi – 13. helmikuuta 2009) oli suomalainen kansakoulunopettaja ja toimittaja.

Tervamäki kävi kansakoulun ja opiskeli sitten 1934–1939 Kajaanin seminaarissa valmistuen 1939 kansakoulunopettajaksi. Tervamäki oli ennen sotaa opettajana Paimionkosken koululla Imatralla. Jatkosodassa hän taisteli Kiestingin rintamalla. Sodan jälkeen Tervamäki suoritti nuorisotyönjohtajan kurssin Orivedellä ja oli opettajana Sammalselän koululla Suonenjoella yli 30 vuoden ajan. Hän oli myös sivutoimisesti Savon Sanomien palveluksessa ja jäätyään eläkkeelle 1975 opettajan virasta hän oli vielä 7 vuoden ajan Savon Sanomien toimittajana.

## Teoksia
* *Suonenjoen osuuskassan toimintakertomus 1909-1954*.   Suonenjoen osuuskassa, Kuopio 1954
* *Hollikyydin aikaan : tarinoita Sisä-Savosta*.  Sisä-Savon lehti : Suonenjoen osuuspankki : Rautalammin osuuspankki, Suonenjoki/Rautalampi 1988
* *Kun pirut ajoivat rukilla : tarinoita Sisä-Savosta II*.   Sisä-Savon tekstipalvelu, Suonenjoki 1991 (Tervamäen nimimerkillä *Kajo* Sisä-Savon Lehdessä julkaisemia kotiseutuaiheisia kertomuksia)

## Lähteet
* Historian verkkolehti : Suomi sodassa : Suonenjokelaiset veteraanit kertovat : Tervamäen Kauko
* Kajaanin kaupunginkirjasto : luettelo Kajaanin seminaarin kirjailijoista 

## Viitteet

## Aiheesta muualla
* Kauko Tervamäen Sisä-Savon lehteen kirjoittama artikkeli Silvo Sokasta (Suomen Ufotutkijat-foorumi )
Kylmästä lämpimään

**Kylmästä lämpimään** on suomalaisen reggaeartisti Jukka Pojan 9. kesäkuuta 2010 julkaistu studioalbumi. Sen julkaisi Suomen Musiikki Oy. Albumi sijoittui Suomen virallisen listan toiselle sijalle ilmestymisviikollaan (24/2010). Albumi myi maaliskuussa 2011 kultaa ja elokuussa samana vuonna platinaa.

## Kappaleet
Kaikki kappaleet säveltäneet, sanoittaneet ja sovittaneet Sound Explosion Band, Jukka Rousu ja Tommi Tikkanen.

# 
# 
# 
# 
# 
# 
# 
# 
# 
# 
# 
#  

### Vinyyliversion bonuskappaleet
#Anna mun nostaa sut
#Elämäni versio
#Katkera versio
#Viileä versio

## Kokoonpano
* Toni Puskala – rummut
* Joakim Bachmann – rummut
* Kari Hulkkonen – basso
* Seppo Salmi – kitara
* Jori Hulkkonen – kitara
* Tommi Tikkanen – koskettimet
* Mamba Assefa – perkussiot
* Antti Kana – saksofoni
* Juho Viljanen – pasuuna
* Janne Toivonen – trumpetti
* Helmi Saksala – taustalaulut
* Sonja Korkman – taustalaulut
* Eero Turkka – huuliharppu kappaleella "Tukoksii"

## Arvostelut
* Desibeli.net: 
* Keskisuomalainen: *neutraali*
* Rumba: 
* Soundi: 

## Lähteet
Battle of the Sexes

**Battle of the Sexes** on rap-artisti Ludacrisin seitsemäs studioalbumi. Se julkaistiin 9. maaliskuuta 2010.

## Taustatietoa
Albumin piti alun perin olla Ludacrisin ja tämän levy-yhtiö toverin, naisräppäri Shawnnan yhteisalbumi. Albumin nauhoitusten aikana Shawnna kuitenkin jätti Disturbing tha Peace -levy-yhtiön ja solmi uuden levytyssopimuksen R&B-laulaja T-Painin Nappy Boy Entertainmentin kanssa. Albumi julkaistiin lopulta vain Ludacrisin albumina. Albumilta julkaistiin "Everybody Drunk" -niminen promosingle huhtikuussa 2009. Sillä vierailivat Shawnna ja Lil Scrappy. Albumin ensimmäinen virallinen single "How Low" julkaistiin 8. joulukuuta 2009. 23. helmikuuta 2010 julkaistiin albumin toinen single "My Chick Bad", jolla vierailee Nicki Minaj. Albumin kolmas "Sex Room" -niminen single julkaistaan 20. huhtikuuta 2010. Singlellä vierailee Trey Songz.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

### Deluxe Edition
#
#

## Arvostelut
* Allmusic: 
* The A.V. Club: B+
* Entertainment Weekly: B–
* Los Angeles Times: 
* USA Today: 

## Lähteet
King Kong – jättiläishirviö

**King Kong – jättiläishirviö** (, *Kingukongu no gyakushu*, tunnetaan myös nimellä **King Kong kauhun saarella** ) on Ishirō Hondan ohjaama japanilainen tieteis-/kauhuelokuva vuodelta 1967.  Se oli Hondan toinen King Kong -aiheinen elokuva. Ensimmäinen oli King Kong vs Godzilla.

## Rooleissa

## Lähteet
*

### Viitteet
Tepa

**Tepa** voi tarkoittaa seuraavia:

*Teuvan Pallo, TePa
*Tepa (*Webby Vanderquack*), hahmo Ankronikka-animaatiosarjassa
*Tepa (*Roy*), sivuhahmo Tenavat-sarjakuvassa
*TEPA, Sanastokeskus TSK:n termipankki
*TEPA, tetraetyleenipentamiini.
Janne Harju

**Janne Kristian Harju** (s. 19. joulukuuta 1979 Tyrnävä) on suomalainen yleisurheilija, jonka päälaji on kolmiloikka. Hän edustaa Viipurin Urheilijoita, jota ennen hän on edustanut muun muassa Hyvinkään seudun Urheilijoita, Lahden Ahkeraa ja Leppävaaran Sisua. Häntä ovat valmentaneet Jorma Peltonen, Esa Rinne ja Stefan von Gerich.

Harju voitti kolmiloikan Suomen-mestaruuden Vaasassa 2004. SM-hopeaa hän on saanut kuusi kertaa (2001, 2002, 2003, 2005, 2006, 2010) ja pronssia kerran (1998). Sisäratojen SM-kisoissa hän on saavuttanut kultaa vuonna 2004, hopeaa vuosina 2002, 2003 ja 2009 sekä pronssia vuosina 2000 ja 2011.

Harju on voittanut kolmiloikan lisäksi SM-mitaleita myös pituushypyssä. Hän voitti hopeaa sekä vuonna 1997 ulkoradoilla ja että vuonna 1998 sisäradoilla.

Harju on edustanut Suomea kuudessa ulkoratojen ja kahdessa sisäratojen maaottelussa vuosina 1998–2010. Hänen ennätyksiään ovat 16,11&nbsp;m kolmiloikassa vuodelta 2001 ja 759&nbsp;cm pituushypyssä vuodelta 1997. Hänellä on nimissään kaksi kolmiloikan nuorten Suomen ennätystä: 17-vuotiaissa 15,60&nbsp;m (1996) ja 19-vuotiaissa 16,04&nbsp;m (1998).

## Vuosittainen kehitys kolmiloikassa

w = myötätuulitulos
i = hallitulos

## Lähteet
L’Enfant du pays

**L'Enfant du pays** on Rim'K:n ensimmäinen studioalbumi, jonka hän julkaisi 113-yhtyeensä itsenäisen levy-yhtiön Frenesikin kautta vuonna 2004. Levyllä vieraili useita eri muusikoita, kuten Khaled, Zahouania, Karl the Voice ja Janice Leca, sekä yhtye 113.

## Kappaleet
# L'enfant du pays (feat. Khaled)
# 
# Le récital (feat. Serex & Faya Dem)
# 
#  (feat. Karl the Voice)
# GT Hall 13 (feat. 113)
# 
#  (feat. Janice Leca)
# Interlude
# 
# Rachid System (feat. Zahouania)
# Intact (feat. Kery James)
# 
# La liste est longue
# Raging Bull (feat. Mafia K'1 Fry)

## Listasijoitukset

## Lähteet
Mike Keane

**Michael "Mike" J. Keane** (s. 29. toukokuuta 1967 Winnipeg, Kanada) on kanadalainen entinen jääkiekkoilija. Hän pelasi NHL:ssä vuodesta 1988 vuoteen 2004 ja on kolminkertainen Stanley Cup -voittaja. Keane voitti Stanley Cupin vuosina 1993 Montreal Canadiensissa, 1996 Colorado Avalanchessa ja 1999 Dallas Starsissa. Keane on yksi kymmenestä pelaajasta, jotka ovat voittaneet Stanley Cupin kolmessa eri seurassa.

## Peliura
Keane aloitti peliuransa Winnipeg Monarchs -joukkueessa Manitoba Junior Hockey Leaguessa. Vuonna 1984 hän siirtyi WHL:n Moose Jaw Warriorsiin. Keanea ei koskaan  NHL:ään, joten hän teki sopimuksen vapaana pelaajana Montreal Canadiensin kanssa 25. syyskuuta 1985 ja aloitti NHL-uransa 1988. Keane voitti Stanley Cupin neljännellä kaudellaan 1993 Montrealin riveissä. Hän pelasi Montrealissa yhteensä kahdeksan kautta ja oli joukkueen kapteeni huhtikuusta 1995 joulukuuhun 1995.

Kauden 1995–1996 alla Keane nimettiin Montrealin vakituiseksi kapteeniksi. Kesken kauden Keane kuitenkin joutui siirron kohteeksi yhdessä Patrick Royn kanssa. Heidät kaupattiin Colorado Avalancheen vaihdossa Jocelyn Thibaultiin, Andrei Kovalenkoon ja Martin Ručínskýyn. Keane voitti uransa toisen Stanley Cupin vaiherikkaan kautensa päätteeksi, kun Colorado voitti finaaleissa suoraan neljässä ottelussa Florida Panthersin. Keane pelasi vielä toisen kauden Coloradon riveissä, kunnes hänestä tuli vapaa pelaaja kesällä 1997. Hän teki sopimuksen New York Rangersin kanssa, jossa hän pelasi 70 ottelua, kunnes hänet kaupattiin jälleen Dallas Starsiin. Keane pelasi Dallasissa vuoteen 2001, voittaen uransa viimeisimmän Stanley Cupin kaudella 1998–1999. Keane aloitti kauden 2001–2002 St. Louis Bluesissa ja päätti kautensa jälleen Coloradossa. 

Kaudeksi 2003–2004 Keane siirtyi Vancouver Canucksiin. Kauden 2005–2006 alussa Keane teki sopimuksen kotikaupunkinsa joukkueen Manitoba Moosen kanssa, jossa hän pelasi vuoteen 2010 toimien joukkueen kapteenina. Hänet nimettiin myös AHL:n All-Star Team Canadan kapteeniksi 2007.

## Tilastot

## Lähteet
* 
* 
* Mike Keane NHL.com-sivustolla

### Viitteet
Vesipallo kesäolympialaisissa 2000

**[[Kesäolympialaiset 2000|Vuoden 2000 kesäolympialaisten]] [[vesipallo]]** järjestettiin 16. syyskuuta &ndash; 1. lokakuuta 2000 Sydneyssä. Tämä oli 23. kerta kun laji oli mukana olympialaisten ohjelmassa. Vesipallo järjestettiin myös miesten lisäksi ensimmäistä kertaa naisille. Mukana oli 231 osanottajaa 13 eri maasta.

## Mitalistit
### Miehet

### Naiset

## Lopputulokset
### Miehet

### Naiset

## Mitalitaulukko

## Lähteet
*Sports-Reference: Water Polo at the 2000 Sydney Summer Games
Kotiteollisuuden diskografia

Tällä sivulla on **[[Kotiteollisuus (yhtye)|Kotiteollisuuden]]** diskografia.

## Albumit
Albumeista ilmoitettu ainoastaan paras listasijoitus

## Singlet ja EP:t

* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* , ylitti kultarajan 2008 
* 
* 
* *Soitellen sotaan* (2011)
* *Raskaat veet* (2011)
* *[[Kotiteollisuus (albumi)|Kalevan miekka]]* (2011)
* 
* *Yötä vasten* (2013)

* *Maailmanloppu* (2013)
* *Hyvien puolella* (2013)
* *Silmä silmästä, hammas hampaasta* (2013)
* *Helvetti jäätyy* (2014)
* *Emmauksen tiellä* (2015)
* *Kuoleman kurviin* (2016)
* *Viinamäki* (2016)
* *Pukki tulee! Oletko valmis?* (2016, yhdessä Viikatteen kanssa)
* *Varjoihmiset* (2017)
* *Helvetin hieno matka* (2017)
* *Kusipää* (2018)
* *Järjen ääni* (2018)
* *Herttarouva* (2021)
* *Sfinksi* (2023)
* *Susirajalla* (2024)
* *Vanha mies* (2024)

## Kokoelmat

* *[[Murheen mailla 1996–2007]]* (2007)
* *[[Murheen mailla singlet 1996–2007]]* (2007)
* *[[Murheen mailla II 2007–2014]]* (2014)

## DVD:t

* Kotiteollisuus dvd, ylitti kultarajan 2005 ja platinarajan 2006 
* 
* 

## Musiikkivideot

* ”Routa ei lopu” (1998)
* ”Kädessäni” (2000)
* ”Jos sanon” (2000)
* ”Ruumiinlaulaja” (epävirallinen, 2000)
* ”Rakastaa/ei rakasta” (2002)
* ”Valtakunta” (2002)
* ”Helvetistä itään” (2003)
* ”Minä olen” (2003)
* ”Tämän taivaan alla” (2003)
* ”Kultalusikka” (2004)
* ”Vieraan sanomaa” (2005) (kuvattu kahvila Koivurastissa)
* ”Kaihola” (lyhytelokuva, 2005)

* ”Iankaikkinen” (2006)
* ”Kummitusjuna” (2007)
* ”Mahtisanat" (2009)
* "Pää kylmänä" (2009) (Sisältää kohtauksia elokuvasta Ralliraita)
* "Taivas Tippuu" (2009)
* "Raskaat veet" (2011)
* "Pappi Puhuu" (2011) 
* "Kone" (2012)
* "Yötä vasten" (2013)
* "Maailmanloppu" (2013)
* "Helvetti jäätyy" (2014)
* "Emmauksen tiellä" (2015)

* "Kruuna/Klaava" (2015)
* "Viinamäki" (2016)
* "Kaiken valtias" (2017)
* "Varjoihmiset" (2017)
* "Sädekehä" (2018)
* "Vääräleuka" (2018)
* "Tuoni peiton alla" (2021)
* "Saatanan työmaa" (2021)
* "Äiti kuolema" (2022)
* "Suomi-Perkele" (2024)

## Demot

* 
* 
* 3. demo (1994)
* 4. demo (1994)

## Dokumentit

* Rai rai! (2005)

## Kirjat

* *Murheen mailla – virsiä vuosilta 1996–2005 * (2005)
* *Kotiteollisuus.com - Vittuilua jo vuodesta 2001* (2012)

## Lähteet
John Fordin filmografia

Tämä on luettelo **[[John Ford]]in** ohjaamista elokuvista

## Mykkäelokuvat

## Äänielokuvat

## Lähteet

## Aiheesta muualla
Ontologinen kategoria

**Ontologinen kategoria** voi tarkoittaa seuraavia:

* kategoria ontologiassa
* ontologinen kategoria kognitiivisessa psykologiassa
Toby Regbo

**Toby Finn Regbo** (s. 18. lokakuuta 1991 Lontoo, Englanti) on englantilainen televisio-, elokuva- ja teatterinäyttelijä.

Hän esittää muun muassa teini-ikäistä Dumbledorea elokuvassa *[[Harry Potter ja kuoleman varjelukset (elokuva)|Harry Potter ja kuoleman varjelukset]]* ja nuorempaa Nemo Nobodyä elokuvassa *[[Mr. Nobody (elokuva)|Mr. Nobody]]*. Vuonna 2013 alkaneessa televisiosarjassa *[[Valtiatar]]* hän esitti yhtä päähenkilöistä, Ranskan prinssi Francista, prinssin kuolemaan asti.

## Aiheesta muualla

*
Kateryna Bondarenko

**Kateryna Bondarenko** (s. 8. elokuuta 1986 Kryvyi Rih, Neuvostoliitto) on ukrainalainen tennispelaaja. Myös hänen siskonsa Alona Bondarenko on tennisammattilainen. Katerynaa valmentaa hänen äitinsä Natalja Bondarenko.

## Tennis-ura
Australian avoin tennisturnaus 2008 päättyi naisten nelinpelin osalta Alonan ja hänen siskonsa Kateryna Bondarenkon voittoon. He voittivat finaalissa Shahar Pe'erin ja Viktoryja Azarenkan 2–6, 6–2, 6–4. Heistä tuli toinen sisaruspari, joka on voittanut Grand Slamin. Ensimmäinen oli Williamsin sisarukset.

Pariisin Gaz de France -turnauksessa Bondarenko pääsi puolivälierään asti, voittaen Nadja Petrovan ja Juliana Fedakin ennen häviämistään Jelena Dementjevalle. Nelinpelissä hän voitti siskonsa kanssa turnauksen.

Pekingin olympialaisissa 2008 Bondarenko hävisi Dementjevalle 6–1, 6–4. Nelinpelissä hän tuli siskonsa kanssa neljänneksi. Australian avoimissa 2009 Bondarenko pudotti 9:nneksi sijoitetun Agnieszka Radwańskan, mutta hävisi kolmannella kierroksella Zheng Jielle. Ranskan avoimissa 2009 hän pääsi kolmannelle kierrokselle ja Wimbledonissa toiselle kierrokselle.

Yhdysvaltain avoimissa 2009 Bondarenko voitti ensimmäisellä kierroksella Ana Ivanovicin 2–6, 6–3, 7–6(7). Seuraavilla kierroksilla hän voitti Shenay Perryn ja Anastasija Rodionovan. Neljännellä kierroksella tuli voitto Gisela Dulkosta murskaavasti 6–0, 6–0. Puolivälierässä tuli tappio Yanina Wickmayerille 5–7, 4–6. Bondarenkosta tuli ensimmäinen ukrainalainen naistennispelaaja, joka on päässyt puolivälieriin asti Grand Slam -turnauksessa.

## Lähteet

## Aiheesta muualla

* Kateryna Bondarenkon kotisivut 
* Bondarenkojen yhteiset sivut 
*
Tathiana Garbin

**Tathiana Garbin** (s. 30. kesäkuuta 1977 Mestre) on italialainen entinen tennispelaaja. Hänet muistetaan parhaiten Ranskan avoimista vuodelta 2004, kun hän teki suuren yllätyksen voittamalla hallitsevan mestarin ja sen hetkisen maailman ykköspelaajan Justine Heninin toisella kierroksella.

Garbin lopetti uransa tammikuussa 2011.

## Lähteet

## Aiheesta muualla

* Tathiana Garbin WTA:n sivuilla
Riccardo Zandonai

**Riccardo Antonio Francesco Zandonai** (28. toukokuuta 1883 – 5. kesäkuuta 1944) oli italialainen säveltäjä, jonka tuotantoon kuuluu veristisiä oopperoita. Hänen kahdestatoista oopperastaan suosituin on *[[Francesca da Rimini]]* (1914). Muihin lukeutuvat *Giulietta e Romeo* (1922) ja *I cavalieri di Ekebù* (1925). Zandonai oli Mascagnin oppilas. Hän toimi Pesaron konservatorion johdossa vuoteen 1943.

## Lähteet
Vesipallo kesäolympialaisissa 2004

**[[Kesäolympialaiset |Vuoden  kesäolympialaisten]] [[vesipallo]]** järjestettiin 15. &ndash; 29. elokuuta 2004. Tämä oli 24. kerta kun laji oli mukana olympialaisten ohjelmassa. Mukana oli 255 osanottajaa 13 eri maasta.

## Mitalistit
### Miehet

### Naiset

## Mitalitaulukko

## Lähteet
*Sports-Reference: Water Polo at the 2004 Athina Summer Games
Viulukonsertto (Schönberg)

Arnold Schönberg sävelsi **[[viulukonsertto]]nsa** (op. 36) vuosina 1935–1936. Teoksen kantaesityksessä 6. joulukuuta 1940 Leopold Stokowski johti Philadelphian orkesteria ja solistina toimi Louis Krasner. 

Konsertto oli ensimmäisiä Schönbergin aloittamia sävellyksiä Yhdysvaltoihin muuton jälkeen. Se oli valmis syyskuussa 1936. Schönberg itse luonnehti teostaan vuonna 1937 äärimmäisen vaikeaksi niin "päälle kuin käsillekin". Teos on sävelletty kokonaan kaksitoistasäveljärjestelmää käyttäen.

## Osat
# Poco allegro – Vivace
# Andante grazioso
# Finale: Allegro

## Lähteet
Mikael Inkeroinen

**Kari Mikael Inkeroinen** (s. 3. joulukuuta 1975 Tohmajärvi) on suomalainen kolmiloikkaaja. Hän edustaa Viipurin Urheilijoita, jota ennen hän on edustanut Vantaan Salamoita, Lahden Ahkeraa, Helsingin Kisa-Veikkoja ja Leppävaaran Sisua. Häntä ovat valmentaneet Antero Aarnio ja Esa Rinne.

Inkeroinen on saavuttanut kaksi SM-hopeaa (Seinäjoella 1999 ja Vaasassa 2004) sekä yhden pronssin (Porissa 2005). Sisäratojen SM-kisoissa hän on saavuttanut kultaa vuosina 1997, 1999 ja 2008, hopeaa vuonna 1998 sekä pronssia vuosina 2002, 2005 ja 2009.

Inkeroinen on edustanut Suomea kolmessa ulkoratojen ja kolmessa sisäratojen maaottelussa vuosina 1997–2005. Hänen ennätyksiään ovat 15,98&nbsp;m kolmiloikassa vuodelta 1999, 699&nbsp;cm pituushypyssä vuodelta 2000 sekä 204&nbsp;cm korkeushypyssä vuodelta 1995.

Nykyään Inkeroinen toimii matematiikan opettajana Otaniemen lukiossa Espoossa.

## Vuosittain

w = myötätuulitulos
i = hallitulos

## Lähteet
The Jackson 5 First National Tour

**The Jackson 5 First National Tour** oli The Jackson 5 -yhtyeen ensimmäinen kiertue, joka alkoi 2. toukokuuta 1970 ja päättyi joulukuussa 1970. Yhtye esiintyi yhdysvaltain kaupungeissa kuten Bostonissa, Cincinnatissa ja New York Cityssä ja rikkoi ennätyksiä matkan varrella. Yksi konsertti Buffalossa, New Yorkissa jouduttiin peruuttamaan, sillä Michael Jackson sai tappouhkauksia.

## Kiertueen päivämäärät

## Lähteet
*
Koiralohi

**Koiralohi** (*Oncorhynchus keta*) on yksi tyynenmerenlohien suvun kalalajeista.

## Ulkonäkö

Meressä koiralohen väritys on hopeanhohtoisen sinivihreä. Kutuajan lähestyessä se saa purppuranvärisiä laikukkaita raitoja pyrstöevän tuntumaan. Kuteville koiraille kasvaa tyypillisesti suuri koukkuleuka ja ulostyöntyvät hampaat. Koiralohi voi elää 6–7-vuotiaaksi. Alaskan koiralohet saavuttavat sukukypsyyden viiden vuoden iässä. Aikuinen koiralohi painaa tyypillisesti 4,5–10 kiloa ja on keskipituudeltaan noin 60&nbsp;cm. Suurin kiinni saatu koiralohi pyydystettiin Brittiläisestä Kolumbiasta ja se painoi 16 kiloa ja oli 102&nbsp;cm pitkä.

## Lisääntyminen
Suurin osa koiralohista kutee pienissä puroissa jokien alajuoksuilla. Osa koiralohista kuitenkin vaeltaa kutemaan 3200 kilometrin matkan Yukonjoessa. Koiralohen poikaset vaeltavat mereen maaliskuun ja heinäkuun välisenä aikana lähes heti kun kykenevät uimaan, toisin kuin muut tyynenmerenlohet. Ne viettävät meressä yhdestä kolmeen vuotta taivaltaen pitkiä matkoja. Koiralohi kutee tyynenmerenlohista viimeisenä marraskuusta tammikuuhun. Kuteneet kalat eivät palaa mereen vaan kuolevat noin kaksi viikkoa jokeen nousun jälkeen. Koiralohet rakentavat kudun aikana pesän, jonne naaras laskee mätimunansa. Tämän jälkeen pesäkuoppa peitetään soralla. Naaras voi laskea jopa 4000 mätimunaa.

## Levinneisyys
Koiralohi esiintyy luontaisesti Tyynenmeren pohjoisosissa Koreassa, Japanissa, Ohotanmeressä, Beringinmeressä, Kamtšatkalla, Tšuktšien niemimaalla, Kuriileilla, Sahalinilla, Habarovskin ja Primorjen aluepiirien vesissä, Kanadassa Brittiläisessä Kolumbiassa sekä Yhdysvaltain alueella länsirannikolla Alaskasta Oregoniin.

Neuvostoliitossa koiralohta istutettiin myös Euroopan vesiin Itämereen ja Barentsinmeren Muurmannin rannikolle 1950-1960-luvuilla. Itämeren istutukset eivät menestyneet, mutta laji kotiutui Barentsinmeren vesistöihin. Sieltä peräisin olevia koiralohia on noussut viime vuosinakin Suomenkin puolelle Tenojokeen ja Näätämöjokeen ja ilmeisesti myös kutenut siellä. Ei kuitenkaan ole selvää ovatko kyseessä omat pysyvät lohikannat.

## Kalataloudellinen arvo
Koiralohta ei taloudellisesti arvosteta yhtä paljon kuin muita tyynenmerenlohien lajeja. Vähäisen markkina-arvon takia lajia ei Alaskassa juuri kalasteta, sen runsaudesta huolimatta. Koiralohta on perinteisesti käytetty kuivakalana.

## Lähteet
*Chum Salmon (''Oncorhynchus keta'') NOAA National Marine Fisheries Service 
*Chum Salmon Alaska Department of Fish and Game 

### Viitteet

## Aiheesta muualla

* 
* Luontoportti: Koiralohi (''Oncorhynchus keta'')
* ITIS: Oncorhynchus keta 
* Oncorhynchus keta'' FAO Fisheries and Aquaculture Department. 
* Uhanalaisuusarvioinnit USA:n länsirannikolla  National Marine Fisheries Service
Leppävaaran urheilupuisto

**Leppävaaran urheilupuisto** on liikuntapaikka Espoon Leppävaarassa. Se on Espoon seitsemästä urheilupuistosta suurin. 
Urheilupuistossa voi harrastaa kesäisin yleisurheilua, jalkapalloa, baseballia, pesäpalloa, salibandyä, katukoripalloa, aerobiciä, ultimatea, suunnistusta ja tennistä sekä talvisin luistelua, hiihtoa, jääkiekkoa ja kaukalopalloa.

Urheilupuiston stadionilla on 2&nbsp;800 katettua istumapaikkaa. Stadionilla on järjestetty muun muassa liikunta- ja näkövammaisten yleisurheilun EM-kilpailut vuonna 2005 ja Kalevan kisat vuonna 2009. Urheilupuiston liikuntapaikat toimivat FC Espoon ja Espoo Exposin kotikenttinä.

Stadionin katsomorakennuksessa on kuntosali ja juoksusuora. Urheilupuiston alueella on myös urheiluhalli (893 neliömetriä, 484 istumapaikkaa) ja uimahalli sekä nurmi-, hiekka-, sähly- ja koripallokenttiä. Alueella on myös vuonna 2009 valmistunut jäähalli. Viereisessä maastossa on neljän kilometrin pururata.

## Katso myös

* Leppävaaran urheiluhalli
* Leppävaaran uimahalli

## Lähteet

## Aiheesta muualla
* Leppävaaran urheilupuiston esittely Espoon kaupungin sivustolla
Luettelo Helsingin kaupungin lautakunnista

Tämä on **luettelo Helsingin kaupungin lautakunnista ja johtokunnista**.

* Asuntolautakunta
* Asuntotuotantotoimikunta
* Eläintarhan johtokunta
* Henkilöstökeskus
* Henkilöstön kehittämispalvelut -liikelaitoksen (Oiva Akatemia) johtokunta
* Helsingin Energia -liikelaitoksen johtokunta
* Helsingin Satama -liikelaitoksen johtokunta
* HKL-liikelaitoksen johtokunta
* Kaupunginmuseon johtokunta
* Kaupunginorkesterin johtokunta
* Helsingin taidemuseon johtokunta
* Kaupunkisuunnittelulautakunta
* Kiinteistölautakunta
* Kulttuuri- ja kirjastolautakunta
* Kunnan keskusvaalilautakunta
* Liikuntalautakunta
* MetropoliLabin johtokunta
* Nuorisolautakunta
* Opetuslautakunta
* Palmia-liikelaitoksen johtokunta
* Pelastuslautakunta
* Rakennuslautakunta
* Ruotsinkielisen työväenopiston johtokunta
* Sosiaalilautakunta
* Suomenkielisen työväenopiston johtokunta
* Taloushallintopalvelu liikelaitoksen (Talpa) johtokunta
* Tarkastuslautakunta
* Teknisen palvelun lautakunta
* Terveyslautakunta
* Yleisten töiden lautakunta
* Ympäristölautakunta

## Aiemmat lautakunnat

### Lakkautettu 2009
* Helsingin Vesi -liikelaitoksen johtokunta
* Joukkoliikennelautakunta 
* Liikepalvelulautakunta
* Satamalautakunta
* Tekninen lautakunta

## Lähteet

*
Revonlahden vaakuna

**Revonlahden vaakuna** oli Revonlahden kunnan tunnus. Vaakunan aihe perustuu seudun vanhimman emäseurakunnan Saloisten (aikaisemmin *Salo*, ”metsäseutu”) pitäjänsinettiin, ja siinä käytetty aaltokoro viittaa kunnan nimen jälkiosaan.

Vaakunan selitys on ”sinisessä kentässä aaltokoroinen tyviö, josta kasvaa kolme kuusta, saatteena lakioittain kolme kuusisakaraista tähteä, kaikki hopeaa.” Vaakunan ovat suunnitelleet Markus Niinimaa ja Kaj Kajander, ja Revonlahden kunnanvaltuusto hyväksyi sen kokouksessaan 13. helmikuuta 1967. Sisäasiainministeriö vahvisti vaakunan käyttöön 3. tammikuuta 1968.

Vaakuna jäi epäviralliseksi kotiseutuvaakunaksi 1973 Revonlahden muodostettua Paavolan kanssa Ruukin kunnan.

## Lähteet
* 
*
Paavolan vaakuna

**Paavolan vaakuna** oli Paavolan kunnan tunnus. Vaakunan aihe viittaa uittoväylänä tärkeään Siikajokeen ja sahateollisuuteen.

Vaakunan selitys on ”sinisessä kentässä kaksi hopeista, yläreunaltaan sahakoroista ja alareunaltaan aaltokoroista hirttä.” Vaakunan on suunnitellut Olof Eriksson, ja Paavolan kunnanvaltuusto hyväksyi sen kokouksessaan 13. toukokuuta 1967. Sisäasiainministeriö vahvisti vaakunan käyttöön 4. syyskuuta samana vuonna.

Vaakuna jäi epäviralliseksi kotiseutuvaakunaksi 1973 Paavolan muodostettua Revonlahden kanssa Ruukin kunnan.

## Lähteet
* 
*
Kaktuspöllö

**Kaktuspöllö** (*Micrathene whitneyi*)  on pöllöihin kuuluva lintu, joka pesii Yhdysvaltojen lounaisosissa ja Meksikossa. Se on maailman pienin pöllö, toiseksi pienin on varpuspöllö. Sen pituus on 12–30&nbsp;cm, ja siipienväli on noin 40&nbsp;cm, pyrstö on lyhyt. Sen jalat ovat melko pitkät, ja usein se näyttää länkisääriseltä. Linnun paino on 30–40&nbsp;g. Niiden ääntelyä kuuluu hämärissä tai auringonlaskun aikaa, kun ne huutelevat toisilleen. Ääni on korkea yninää tai hykerrystä. Uros ja naaras syöksähtelevät puiden seassa ja huutelevat toisilleen.

## Lisääntyminen
Kaktuspöllö valitsee pesimispaikaksi yleensä hylättyjä pohjoisen suuntaan olevia tikankoloja saguarokaktuksessa, plataanissa, virginianpoppeliissa ja muissa kovissa puulajeissa. Naaras munii kolme pyöreää valkoista munaa. Munia haudotaan kolme viikkoa, minkä jälkeen poikaset kuoriutuvat. Ne ovat lentokykyisiä kymmenviikkoisina. Poikaset kuoriutuvat yleensä kesäkuun puolivälissä tai heinäkuun alussa. Heinäkuun lopulla ne ovat yleensä lentokykyisiä ja lähtevät pesästä.

## Käyttäytyminen
Niitä näkee usein chapparal-alueella, ja pesimäaikaan niitä löytyy helposti. Kohdatessaan saalistajia, se tekeytyy kuolleeksi.

## Muutto
Kaktuspöllö muuttaa keväällä ja kesällä Arizonaan ja New Mexicoon, ja talvella niiden asuinaluetta ovat Keski- ja Etelä-Meksiko. Muuttavat kaktuspöllöt palaavat pohjoiseen huhtikuun puolivälissä tai toukokuussa.

## Ravinto
Kaktuspöllö syö pääasiassa hyönteisiä, ja se valitsee asuinalueensa sen mukaan, että niitä esiintyy siellä. Agavet ja ocotillot ovat hyviä ruokapaikkoja, sillä yöperhoset ja monet muut hyönteiset nukkuvat niiden kukissa. Kaktuspöllöt syövät skorpioneja ja onnistuvat jotenkin poistamaan niiden piikin. Usein niiden näkee saalistavan lentäviä hyönteisiä, jolloin ne lentävät samaan tapaan kuin tyrannit hämärän laskeuduttua.

## Alalajit
*M. w. Idonea*, on Teksasin eteläisimmistä osista Meksikoon ulottuvalla alueella asustava alalaji, samoin *M. w. sanfordi* Baja Californiassa ja *M. w. graysoni* Socorron saarella Baja Californian eteläkärjessä. Se laji on todennäköisesti hävinnyt 1900-luvulla, ehkä noin 1970.

Alalajit:
* *Micrathene whitneyi graysoni* Ridgway, 1886
* *Micrathene whitneyi idonea* (Ridgway, 1914)
* *Micrathene whitneyi sanfordi* (Ridgway, 1914)
* *Micrathene whitneyi whitneyi* (J. G. Cooper, 1861)

## Lähteet
* National Geographic, Field Guide to the Birds of North, America 
* Handbook of the Birds of the World Vol 5, toim. Josep del Hoyo, 
* National Audubon Society, The Sibley Guide to Birds, David Allen Sibley, 

### Viitteet

## Aiheesta muualla
*
*Elf Owl photo-High Res, & Article Fireflyforest.net
*Elf Owl photo gallery  VIREO
*Elf Owl Photographs  South Dakota Birds and Birding
Eliel

**Eliel** on heprealaisperäinen miehen etunimi, joka voidaan tulkita kahdella eri tavalla. Hepreaksi *El *tarkoittaa Jumalaa ja *Eli *Jumalani. *Eliel* voidaan siis tulkita joko "Jumalani on Jumala" tai "Jumalani Jumala".  Vanhassa testamentissa mainitaan kahdeksan Eliel-nimistä henkilöä.

Suomessa nimi Eliel on huhtikuuhun 2025 mennessä annettu noin 4&nbsp;900 henkilölle, joista suurin osa on syntynyt vuoden 2000 jälkeen. Elielin nimipäivä on ollut vuodesta 2000 lähtien suomen­ruotsalaisen ja on vuodesta 2020 lähtien myös suomen­kielisen kalenterin mukaan 9. huhtikuuta, joka on myös Eliaksen nimipäivä.

## Tunnettuja Elielejä

* Eliel Aspelin-Haapkylä (1847–1917), suomalainen professori, valtioneuvos ja kulttuurintutkija
* Eliel Aleksanteri Auno (1883–1968), suomalainen lestadiolainen kirkkoherra ja lähetyssaarnaaja
* Eliel Lagercrantz (1894–1973), suomalainen kielitieteilijä
* Eliel Levón (1854–1940), suomalainen lyseon rehtori
* Eliel Lähteenkorva (1919–1999), suomalainen teknillisen fysiikan professori
* Eliel Mickelsson (1886–1963), suomalainen kansanedustaja (SDP) ja merikapteeni
* Eliel Muoniovaara (1918–1993), suomalainen arkkitehti
* Eliel Saarinen (1873–1950), suomalainen arkkitehti
* Eliel Sandbacka (1882–1943), suomalainen kauppias, yritysjohtaja ja kauppaneuvos
* Eliel Sjöström (1889–1950), suomenruotsalainen kirjailija 
* Eliel Soisalon-Soininen (1856–1905), suomalainen valtioneuvos, Suomen suuriruhtinaskunnan prokuraattori 1901-1905
* Eliel Sundström (1885–1939), suomalainen karjanjalostaja ja hedelmäpuutarhan viljelijä
* Eliel Vest (1863–1906), suomalainen tietokirjailija
* Eliel Jonathan Warén (1854–1928), suomalainen lääkäri ja lintutieteilijä
* Eliel Wartiainen (1875–1973), suomalainen eräkirjailija
* Eliel Ilmari Wuorinen (1875–1961), suomalainen lääninsihteeri ja kuvernööri
* Eliel Åberg (1861–1936), suomalainen merikapteeni, virkamies ja merenkulkuneuvos

## Lähteet

* 

### Viitteet
Harri Forsten

**Harri Forsten** (s. 27. heinäkuuta 1982) on suomalainen uransa päättänyt salibandypelaaja ja kaksinkertainen maailmanmestari. Keskushyökkääjänä pelannut Forsten oli joukkueidensa avainpelaajia.

Forsten oli Suomen A-maajoukkueen vakiopelaajia. Hän oli mukana voittamassa Suomen ensimmäistä salibandyn maailmanmestaruutta 2008 MM-kilpailuissa. Toisen maailmanmestaruutensa Forsten voitti 2010 MM-kotikisoissa. Hän pelasi yhteensä 47 maaottelua tehoilla 24+26=50.

Forsten teki pitkän uran pelaten vuodet 2002-2014 SSV:ssä, joka pelasi Suomen korkeimmalla sarjatasolla Salibandyliigassa. Forsten oli voittamassa SSV:ssä Suomen-mestaruuden vuosina 2004, 2005, 2007, 2008, 2009, 2010 ja 2011. Hän oli jokaisessa voitossa joukkueensa parhaimmistoa. Hän voitti myös EuroCupin mestaruuden vuonna 2009 jatkoajan jälkeen ja vuonna 2011.

Forsten lopetti uransa keväällä 2014, mutta palasi Viikinkeihin välivuoden jälkeen vielä kaudeksi 2015–2016.

Forsten on ammatiltaan lääkäri.

## Saavutukset

### [[Salibandyn maailmanmestaruuskilpailut|Maailmanmestaruuskilpailut]]

* Kultaa (2): 2008 ja 2010
*Hopeaa (1): 2012

### [[F-liiga (miehet)|Salibandyliiga]]

* Kultaa (7): 2004, 2005, 2007, 2008, 2009, 2010 ja 2011
* Hopeaa (3): 2006, 2012 ja 2013
* Pronssia (1): 2014

### [[Salibandyn Suomen Cup (miehet)|Suomen Cup]]

* Kultaa (4): 2005, 2006, 2007 ja 2009
* Hopeaa (1): 2014

### [[Salibandyn Champions Cup|EuroFloorball Cup]]

* Kultaa (2): 2009 ja 2011
* Hopeaa (1): 2006
* Pronssia (3): 2005, 2008 ja 2010

### Henkilökohtaiset

* Vuoden salibandypelaaja (Urheilutoimittajain liitto): 2011

* Kauden paras miespelaaja (Salibandyliitto): 2010
* Pelaajien äänestämä liigan arvokkain pelaaja (Salibandyliitto): 2011
* Salibandyliigan pudotuspelien pistepörssin voitto: 2010 ja 2011

## Lähteet

## Aiheesta muualla
* Harri Forsten UrheiluSuomi.comin sivuilla
Leander Reijo

**Leander Reijo** (1904–1932) oli Viron Inkerissä Kullankylässä asunut inkeriläinen talonpoika ja heimoaktivisti. Hänestä käytettiin myös nimitystä "Inkerin kuningas". 

Leander Reijo joutui pakenemaan Venäjän puolella Rosonajoen itärannalla sijainneesta kotitalostaan yhdessä isänsä kanssa Viron puolelle, jossa he sitten asuivat pienessä mökissä aivan rajan tuntumassa. Mökistä oli näköyhteys entiseen kotitaloon. Hänen äitinsä ja sisaruksensa jäivät asumaan Venäjän puolelle jääneeseen kotitaloon. 

Reijo opiskeli vuosina 1923–1924 Akateemisen Karjala-Seuran kustantamana Suomessa Kanneljärven kansanopistossa. Hän perusti Viron Inkeriin Inkeri-Seuran vuonna 1924 ja toimi seuran *Sanaseppä*-lehden päätoimittajana vuoteen 1931 asti. Konekirjoitettu lehti monistettiin monistuskoneella. Leander Reijo perusti pakolaismökkiinsä lainakirjaston ja lukutuvan sekä herätti henkiin laulukuorotoiminnan. Reijon tuvassa oli Kullankylän ainoa radio ja puhelin.

Leander Reijo teki salaa useita retkiä rajan toiselle puolelle ja oli mukana muun muassa äitinsä hautajaisissa siellä. Hänen kerrotiin olleen myös vakoilutehtävissä ja palvelleen rahaa vastaan useita isäntiä. Venäläiset lupasivat hänen kiinnisaamisestaan palkkion. 1. joulukuuta 1931 vastaisena yönä Reijo siepattiin rajalta Kullankylän pohjoispuolella. Venäjän puolelta oli tullut edellisenä iltana kaksi miestä Kullankylään ja he olivat lähteneet yöllä kolmisen Reijon kanssa rajalle. Sieppaus tapahtui Viron puolella rajaa ja aamulla tapahtumasta todistivat vain rajan piikkilankaesteen taakse johtaneet veriset jäljet ja piikkilankaaidan luokse jäänyt Reijon browningpistooli (toisen lehtitiedon mukaan kyseessä oli Nagan-revolveri). Reijo vietiin todennäköisesti vaikeasti haavoittuneena tai jo kuolleena Venäjän puolelle. Erään tiedon mukaan hänet  ammuttiin 19. kesäkuuta näytösprosessin jälkeen.

Inkeriläinen kirjailija Arnold Aru kirjoitti Leander Reijosta nelinäytöksisen näytelmän *Inkerin kuningas* (WSOY 1934).

## Lähteet

## Aiheesta muualla
*
* Kuoleman varjon maa. Matkamiehen mietteitä Inkerin rajalla, Aamulehti, 26.05.1935, nro 140, s. 15, Kansalliskirjaston digitaaliset aineistot
Altenburg (täsmennyssivu)

**Altenburg** voi tarkoittaa seuraavia:

;Paikkoja:
* Altenburg, kaupunki Thüringenissä, Saksassa
* Bad Deutsch-Altenburg, kaupunki Ala-Itävallassa

;Henkilöitä:
* Elisabet Saksi-Altenburg (1865–1927), saksalais-venäläinen suuriruhtinatar, Konstantin Konstantinovitš Romanovin puoliso
* Jeff Altenburg (s. 1962), yhdysvaltalainen autourheilija
* Johann Ernst Altenburg (1734–1801), saksalainen säveltäjä, urkuri ja trumpetisti
* Michael Altenburg (1584–1640), saksalainen pappi ja säveltäjä.
Hanna Jensen

**Hanna Jensen** (s. 1970) on suomalainen toimittaja ja tietokirjailija.

Jensen työskenteli kuuden vuoden ajan, vuodesta 1997 vuoteen 2003, Trendi-lehden palveluksessa. Aluksi hän toimi lehden toimituspäällikkönä ja vuodesta 2001 sen päätoimittajana, kun hänen edeltäjänsä Katriina Kaarre oli siirtynyt Me Naisten päätoimittajaksi. Syksyllä 2003 hän siirtyi Iltalehden viikonvaihdetoimituksen toimituspäälliköksi, jona hän toimi vuoden ajan. Hän vastasi myös lehden Helmi-sivujen sisällöstä.

Jensen on työskennellyt syksystä 2004 vapaana toimittajana. Hän on kirjoittanut sekä aikakauslehtiin, muun muassa Imageen, Oliviaan ja Talouselämään, että sanomalehtiin, muun muassa Helsingin Sanomiin. Hän on myös tehnyt viikoittaisia kolumneja Ilta-Sanomille ja Radio Aallolle. Vuonna 2010 Suomen freelance-journalistit ry valitsi Jensenin Vuoden freelance-journalistiksi 2009.

Jensen nimitettiin Otavamedian kustantamaan Anna-lehteen vierailevaksi päätoimittajaksi 1.11.2010–31.12.2011 päätoimittaja Emma Koivulan vanhempainvapaan ajaksi.

Jensen on kirjoittanut vuonna 2009 julkaistun, Kirjapajan kustantaman kirjan *Eri nainen*, joka kertoo Suomen WWF:n entisestä pääsihteeristä Meri Saarnilahti-Beckeristä. Helmikuussa 2013 Kustannusosakeyhtiö Teos julkaisi Jensenin kirjan *940 päivää isäni muistina*, jossa hän kertoo isänsä muistisairaudesta. Se valittiin marraskuussa 2013 ehdolle Tieto-Finlandian saajaksi.

Jensen on koulutukseltaan valtiotieteiden maisteri, joksi hän valmistui vuonna 1996. Hän opiskeli Helsingin yliopistossa viestintää ja valtio-oppia.

## Teokset
* 
* 
* 

## Lähteet
Max Perttula

**Max Joakim Perttula** (s. 3. joulukuuta 1972 Varberg, Ruotsi) on helsinkiläinen parfymööri.

Perttula vietti lapsuutensa Ruotsissa ja muutti vuonna 1988 perheensä mukana Viitasaarelle, josta hänen äitinsä on kotoisin. 

Perttulan kerrotaan olevan Suomen ainoa parfymööri.  Lapsuudesta lähtien hän oli erityisen kiinnostunut biologiasta, kuten kasveista ja luonnon yrteistä, sekä kemiasta ja sen antamista mahdollisuuksista kosmetiikan valmistuksessa. 

Vuonna 2005 syntyi Parfums Max Joacim Finland tuoksubrändi. Silloin hänen kehittämänsä kaksi ensimmäistä tuoksua kaupallistettiin.

Vuonna 2012 Perttula perusti Max Joacim Cosmetics Oy:n Helsingissä. Tiedekeskus Pilke/ Metsähallitus,  Namina Oy Helsinki (allergeenittomat tuoksut), Porin kaupunki Eau de Pori, L ´air d Ainola, Ivana Helsinki Paola Suhonen, Sinebrychoffin taidemuseo Fanny, Suomen yrittäjät, TBWA/Helsinki. Lidl Suomen  Eau de Grill -tuoksu.

Vuonna 2016 Perttula kutsuttiin Helsingin kaupunginmuseon Helsingin hajut- tuoksukokemusnäyttelyn toteuttajaksi.

Max Joacim laboratorio sijaitsee Helsingin Viikin tiedekeskuksessa. Perttula on tuottanut omaan Max Joacim-valikoimaan yli 30 tuoksua. Hän työskentelee laboratoriossaan yli 2000:n raaka-aineen parissa.

Perttulasta tehty Jari Kokon ohjaama dokumenttielokuva *44500 Max* esitettiin Joensuun filmifestivaaleilla vuonna 2010 ja televisiossa Yleisradion kanavalla samana vuonna.

## Lähteet

## Aiheesta muualla
* Yrityksen nettisivut
* Max Perttula on hajulla tuoksuista. Ylen Elävä arkisto.
* 44500 Max -dokumentin traileri
* Suomalainen mies: Max Perttula Yle Areena.
Diablada

**Diablada** tai ”**Danza de Diablos**”  () on Andeilla syntynyt perinteinen eteläamerikkalainen tanssi, jolle on ominaista maskeihin ja paholaistyyppisiin asuihin pukeutuneet tanssijat. Diabladassa yhdistyvät espanjalaisen teatteritaiteen ja andikansojen uskonnollisten menojen piirteet kuten Uru-jumala Tiwin (kaivoksissa, järvissä ja joissa oleskeleva suojelusjumala) kunniaksi luotu Llama llama-tanssi sekä aimaralaisten kaivostyöläisten kehittämä rituaali Anchanchu-paholaiselle, jonka henki on läsnä luolissa ja muissa samankaltaisissa paikoissa.

Boliviassa, Chilessä ja Perussa, joissa *Diablada* on merkittävässä osassa tärkeiden festivaalien yhteydessä omaten näin vahvaa isänmaallista tuntua, tanssin alkuperä on väittelynaihe niin historioitsijoiden kuin vallanpitäjienkin keskuudessa.

Myös muualla, kuten Argentiinassa, Yhdysvalloissa ja Itävallassa on löydettävissä Diabladaksi kutsuttuja tansseja. Esimerkiksi Ecuadorissa toteutetaan Diablada pillareñaksi kutsuttua tanssia. 

## Lähteet
Miriam Fried

**Miriam Fried** (s. 9. syyskuuta 1946) on Romaniassa syntynyt viulisti. Hän muutti perheineen Israeliin kaksivuotiaana. Yhdysvaltoihin hän lähti suojelijanaan Isaac Stern. Hän jatkoi opintojaan Ivan Galamianin johdolla Juilliard Schoolissa ja Joseph Gingoldin johdolla Indianan yliopistossa. Hänen käyttämänsä soitin on vuoden 1718 Stradivarius. Hän on naimisissa Paul Blissin kanssa, ja pianisti Jonathan Bliss on hänen poikansa.

Fried voitti Paganini-kilpailun vuonna 1968.

Orkestereihin, joiden kanssa Fried on soittanut, lukeutuvat Bostonin, Chicagon, Clevelandin, New Yorkin, Philadelphian ja Pittsburghin pääorkesterit, Israelin filharmoninen orkesteri, Lontoon sinfoniaorkesteri, Royal Philharmonic Orchestra ja Wienin sinfoniaorkesteri. Kamarimuusikkona hän on Mendelssohn-jousikvartetin jäsen; hän on myös tehnyt yhteistyötä muiden muassa Isaac Sternin, Pinchas Zukermanin, Garrick Ohlssonin, Nathaniel Rosenin ja miehensä kanssa.

## Lähteet
Uudenguineankaislakerttunen

**Uudenguineankaislakerttunen** (*Poodytes albolimbatus*) on Papua-Uuden-Guinean kotoperäinen varpuslintu. Se elää Fly- ja Bensbachjokien keskivaiheilla maan eteläosassa. Luigi D’Albertis ja Tommaso Salvadori kuvailivat lajin holotyypin Timorista 1879.

## Lähteet
Uudenseelanninkerttunen

**Uudenseelanninkerttunen** (*Poodytes punctatus*) on Uuden-Seelannin kotoperäinen varpuslintu. Sen elinympäristö käsittää sekä Pohjois- että Eteläsaaren, Stewart Islandin, Codfishin ja Snaressaaret. Siitä tunnetaan viisi alalajia. Jean René Constant Quoy ja Joseph Paul Gaimard kuvailivat lajin holotyypin Eteläsaarelta 1830.

## Lähteet